EUROOPAN YHTEISÖJEN KOMISSIO 
Bryssel, 07.07.1995 
KOM(95) 325 lopull. 
95/0184 (CNS) 
KOMISSION TIEDONANTO 
NEUVOSTOLLE JA EUROOPAN PARLAMENTILLE 
Katsaus Euroopan ympäristökeskuksen sekä ympäristöä koskevan Euroopan tieto- ja 
seurantaverkoston perustamisesta annetun neuvoston asetuksen (ETY) N:o 1210/90 
kehittymisestä ja täytäntöönpanosta 
Luonnos 
NEUVOSTON PÄÄTÖSLAUSELMAKSI 
Euroopan ympäristökeskuksen kehittymisestä ja täytäntöönpanosta 
(komission esittämä) 

Johdanto 
Neuvoston päätöksen (ETY) N:o 1210/901 , jolla perustettiin muodollisesti 
Euroopan ympäristökeskus (jäljempänä EEA tai keskus), 20 artiklassa säädettiin 
neuvoston päätöksen perusteella mahdollisuudesta keskuksen uusista tehtävistä. 
Tämä päätös tehtäisiin parlamenttia kuultuaan sekä komission kertomuksen ja 
siihen liitettyjen aiheellisten ehdotusten perusteella. Asetuksessa edellytetään, 
että neuvosto tekee päätöksen viimeistään kahden vuoden kuluessa EEA:ta 
koskevan asetuksen voimaantulosta. Asetus tuli voimaan 30 päivänä lokakuuta 
1993, jota seurasi EEA:n sijoittamisesta Kööpenhaminaan 29 päivänä lokakuuta 
1993 tehty päätös, päätös olisi siis tehtävä 30 päivään lokakuuta 1995 
mennessä. 
Tämä tiedonanto käsittelee kolmea toisiinsa liittyvää asiaa: 
EEA:ta koskevan asetuksen 20 artiklassa esitettyä vaatimusta 
laatia kertomus siitä, ehdotetaanko keskukselle uusia tehtäviä; 
tarvetta perustaa, kehittää ja parantaa Euroopan tieto- ja 
seurantaverkoston (EIONET) perustana olevaa rakennetta; 
tarvetta laatia kolmansien maiden keskuksen toimintaan 
osallistumisen luonne: 
Katsaus keskuksen muista tehtävistä 
Asetuksen tultua voimaan lokakuussa 1993 keskus aloitti toimintansa 
käytännössä vasta vuoden 1994 puolivälissä. Tämä johtui pääasiallisesti 
toiminnanjohtajan valintaan, tarvittavan operatiivisen henkilöstön sijoittamiseen 
ja toimitilojen varustamiseen kuluneesta ajasta. Aseman oletetaan olevan täysin 
varustettu ja toimintakykyinen vuoden 1995 loppuun mennessä. 
Vuoden 1994 yleisessä vuosikertomuksessa {katso liite 2) kuvatun lyhyen 
toimintansa aikana, asema on aloittanut menestyksellisesti panemaan täytäntöön 
neuvoston asetuksessa esitettyjä tavoitteita. Erityisesti seuraavanlaiseen 
toimintaan on ryhdytty: 
monivuotisen työohjelman (1994 - 1999) sekä tällä hetkellä 
toteutettavan yksivuotisen työohjelman 1994/1995 laatiminen ja 
siitä sopiminen; 
EEA:n verkoston, EIONET:in perustamisen aloittaminen, viiden 
Euroopan aihekeskuksen valinta ja nimittäminen ja läheinen 
yhteistyö kansallisten tietokeskusten kanssa; 
yleis-eurooppalaisen "Euroopan ympäristö. Dobrisin arviointi"-
nimisen ympäristön tilasta kertovan raportin laatiminen; 
Alustava työ tietää hyvää keskuksen menestymiselle sen kahden 
pääasiallisimman tavoitteen toteutumisessa tiedon vertailijana ja jakajana sekä 
teknisen ja tieteellisen tuen antajana unionille ja jäsenvaltioille. 
1 Euroopan ympäristökeskuksen sekä ympäristöä koskevan 
Euroopan tieto- ja seurantaverkoston perustamisesta 7 
päivänä toukokuuta 1990 annettu neuvoston asetus (ETY) N:o 
1210/90 
5. Keskus, sen johtokunta sekä komissio kuitenkin tunnustavat kaikki, että ennen 
kuin keskus on saatu täysin perustettua, tietojen keruuta hoitavan EIONET-
verkoston on oltava perustettu ja toiminnassa. EIONET-verkosto on tällä 
hetkellä edelleen lapsenkengissään ja vaatii parannuksia, erityisesti rakenteen 
osalta useissa jäsenvaltioissa. 
6. Asetuksessa oli useita EEA:n työn kehityksen ja soveltamisalan arviointia 
koskevia säädöksiä. Siihen kuului myös arviointi siitä, olisiko keskuksen 
otettava uusia tehtäviä. Näin keskuksen toiminnan alussa olisi ennenaikaista 
lisätä keskuksen työtaakkaa. On oleellista, että ennen kuin keskuksen 
tehtäväkentän laajentamisesta päätetään, keskukselle annetaan riittävästi aikaa 
perustiedon keruuta koskevan pääasiallisen tehtävänsä päättämiseen sekä 
EIONET : in perustamiseen sekä yksivuotiseen työohjelmaan sisältyvienmuiden 
tehtävien hoitamiseen. 
7. Komission mukaan keskus tarvitsee kaksi täyttä toimintavuotta täydellä 
henkilöstöllä sen pääasiallisiin tavoitteisiinsa pääsemiseksi sekä perustan luomi­
seksi, että se voi hoitaa tulevat tehtävät menestyksellisesti. Sen vuoksi komissio 
ehdottaa neuvostolle ja parlamentille, että on tarpeen pidentää määräaikaa 
kahdella vuodella 30 päivästä lokakuuta 1995 ennen asetuksen 1210/90 20 
artiklassa säädetyn päätöksen tekemistä. Tällöin keskus voisi keskittyä 
pääasiallisiin tehtäviin ja täydentää niitä alun perin tarkoitetun kahden vuoden 
ajan. Lisäksi komission kertomukseen saataisiin parempi käsitys keskuksen 
toiminnasta käytännön kokemuksen perusteella ja näin kertomuksessa voitaisiin 
tarvittaessa tehdä ehdotuksia keskuksen aiheellisiksi uusiksi tehtäviksi. Tällä 
välin keskus toimittaa edelleen yleiset vuosikertomukset toiminnastaan, jotka 
osoitetaan Euroopan parlamentille, neuvostolle, komissiolle ja jäsenvaltioille. 
EIONET-verkon rakenteen parantaminen 
8. Asetuksen 2 artiklassa säädetään, että keskuksen on yhteistyössä jäsenvaltioiden 
kanssa luotava ja yhteensovitettava järjestöjen verkosto Euroopan tasolla tiedon 
hankkimiseksi, joka mahdollistaa sen, että yhteisö ja jäsenvaltiot voivat 
toteuttaa tarvittavat toimenpiteet ympäristön suojelemiseksi. Verkosto on 
määritelty 4 artiklassa ja siihen kuuluvat: 
kansallisten tietoverkostojen tärkeimmät osat ( jotka 
jäsenvaltioiden on tunnustettava), 
kansalliset tietokeskukset (jotka jäsenvaltiot ovat nimennet), 
aihekeskukset (jotka on valittu EEA: n johtokunnan päätöksellä). 
9. Osa näistä verkostoon kuuluvista osista on tunnustettu ja ne ovat aloittaneet 
toimintansa. Monissa tapauksissa rakenne ja tietojen keruun ja vaihdon 
avustamiseen liittyvät keinot eivät ole vielä kuitenkaan riittävän kehittyneitä 
eikä niitä ole riittävästi saatavilla kaikissa jäsenvaltioissa. Verkosto tarvitsee 
erityisesti järjestöjä, jotka voivat osallistua aktiivisesti keskuksen toimintaan. 
10. Jäsenvaltioiden suorittama rakenteen kunnostaminen vuonna 1996 on oleellisen 
tärkeää keskuksen moitteettomalle toiminnalle sekä sen työohjelman 
toteuttamiselle ja se tulisi saada päätökseen ennen tehtävien uudelleen 
tarkastelua. Saadun kokemuksen perusteella taloudellinen tuki on edellytyksenä 
* verkoston kehittymiselle ja sen täydelliselle toiminnalle. 
11. Komissio ryhtyy osaltaan harkitsemaan kaikkia mahdollisuuksia, muun muassa 
vetoamaan olemassa oleviin rahoitusvälineisiin tuen antamiseksi sinne, missä 
sitä tarvitaan. 
Kolmansien maiden osallistuminen keskuksen toimintaan 
12. Asetuksen 19 artiklaa noudattaen "Keskus on yhteisön kanssa 
perustamissopimuksen 228 artiklan menettelyn mukaisesti erikseen solmittavien 
sopimusten kautta avoin valtioille, jotka eivät ole Euroopan yhteisöjen jäseniä, 
mutta jotka jakavat yhteisöjen ja jäsenvaltioiden kiinnostuksen keskuksen 
tavoitteisiin. " 
13. Viidentoista jäsenvaltion lisäksi Islanti, Norja ja Lichtenstein ovat Euroopan 
talousalueesta tehdyn sopimuksen seurauksena tällä hetkellä keskuksen jäseniä. 
Sveitsi ja Keski-ja Itä-Euroopan maat ovat esittäneet kiinnostuksensa osallistua 
keskuksen toimintaan. 
14. Kolmansien maiden osoittama huomattava kiinnostus heijastelee 
ympäristöongelmien yleis-eurooppalaista laatua. Komissio ja keskus ovat 
tietoisia siitä, tietyt ympäristöpolitiikan ulottuvuudet, kuten esimerkiksi jokien 
ja ilman saastuminen edellyttävät tietojen saamista Euroopan unionin 
ulkopuolisilta alueilta. Keskuksen on näiden tietojen keräämiseksi luotava 
yhteydet kyseisten maiden asianmukaisiin elimiin, jotka voivat antaa tarvittavat 
tiedot. Nämä yhteydet voivat olla joko laillisia tai muunlaisia sopimuksia 
keskuksen tunnustamien avainasemassa olevien järjestöjen kanssa. Tällä välin 
kolmansilla mailla voisi perustamissopimuksen 228 artiklan mukaisesti olla 
mahdollisuus hakea keskuksen jäsenyyttä. 
Neuvoston päätöslauselma 
15. Neuvostoa pyydetään siirtämään päätöslauselmansa antamista seuraavien 
suuntaviivojen mukaisesti: 
uusien tehtävien tarkastelua koskevaa neuvoston päätöstä 
siirretään kahdella vuodella, toisin sanoen 30 päivään lokakuuta 
1997; 
jäsenvaltiot toteuttavat tarvittavat toimenpiteet niiden kansallisten 
verkostojen saattamiseksi aiheelliselle tasolle vuonna 1996; 
komission olisi tarpeen mukaan pyrittävä avustamaan ja 
tukemaan jäsenvaltioita niiden EIONET:in rakentamisessa 
kohtaamiensa vaikeuksien voittamisessa; 
EEA: n toimintaohjelman täydentämisessä tarvittavia 
kahdenvälisiä järjestelyjä voidaan tehdä kolmansien maiden 
elinten kanssa. 
osallistuminen keskuksen toimintaan on avoin valtioille, jotka 
eivät ole Euroopan yhteisön jäseniä, jollei perustamissopimuksen 
228 artiklan menettelystä ja muista perustamissopimuksen 
vaatimuksista muuta johdu. 
LUONNOS 
Neuvoston päätös XXX/95 
tehty XX/XXX 1995 95/0184 (CNS) 
Euroopan ympäristökeskuksen kehittymisestä ja täytäntöönpanosta 
EUROOPAN UNIONIN NEUVOSTO, joka 
ottaa huomioon komission tiedonannon, joka on katsaus Euroopan ympäristökeskuksen 
sekä ympäristöä koskevan Euroopan tieto- ja seurantaverkoston perustamisesta annetun 
neuvoston asetuksen (ETY) N:o 1210/90 kehittymisestä ja täytäntöönpanosta, 
ottaa huomioon Euroopan parlamentin lausunnon, 
ottaa huomioon EEA:n johtokunnan lausunnon, 
sekä katsoo, että 
toukokuun 7 päivänä 1990 annetun neuvoston asetuksen (ETY) N:o 1210/902 20 artiklassa 
säädetään komission kertomuksen perusteella keskuksen uusista tehtävistä viimeistään 
kahden vuoden kuluessa asetuksen voimaantulosta, 
asetuksen (ETY) N:o 1210/90 21 artiklan mukaisesti asetus tuli voimaan 30 päivänä 
lokakuuta 1993, toimivaltaisten viranomaisten tekemää keskuksen sijoittamista Kööpenha­
minaan koskevaa päätöstä seuraavana päivänä; 
keskus aloitti toimintansa vasta vuoden 1994 puolivälissä, sen henkilöstön ollessa täysilu­
kuinen vasta vuoden 1995 lopussa, sen vuoksi olisi siis suotavaa antaa keskukselle kaksi 
kokonaista toimintavuotta ennen päätöstä sille annettavista uusista tehtävistä, 
asetuksen (ETY) N:o 1210/90 2 ja 4 artiklassa säädetään sellaisten järjestöjen verkoston 
luomisesta sen jäsenvaltioissa, jotka voivat osallistua keskuksen tehtävien toteuttamiseen, ja 
asetuksen (ETY) N:o 1210/90 19 artiklassa avataan keskus kaikille maille, jotka eivät ole 
Euroopan yhteisöjen jäsenvaltioita, jotka tekevät sopimuksen yhteisön kanssa perustamisso­
pimuksen 228 artiklan menettelyn mukaisesti, 
1. PITÄÄ MYÖNTEISENÄ JA TUKEE komission tiedonantoa. 
2. ON SITÄ MIELTÄ, että käytännön toiminnan aloittamisesta alkaen Euroopan ympäris-
2 EYVL N-.O L 120/5/ 11.5.1990, s. 1. 
5 
tökeskus on edistynyt sille annettujen tehtävien hoitamisessa: 
toiminnanjohtajan ja toiminnallisen henkilöstön valinnassa, 
yksivuotisen ja monivuotisen työohjelman laatimisessa ja toteuttamisessa, 
aihekeskusten ja kansallisten tietokeskusten perustamisessa ja sen verkoston 
perustekijöiden luomisessa. 
3. TUNNUSTAA, että keskuksen ja sen verkoston (EIONET) perustaminen on monimut­
kainen tehtävä siinä mukana olevien lukuisten järjestöjen vuoksi. 
4. TOTEAA, että keskukselle annettujen tehtävien hoitaminen edellyttää keskuksen ja 
EIONET:in täyttä toimintakapasiteettia. 
5. ON SITÄ MIELTÄ, että kaikki päätökset uusista tehtävistä olisivat ennenaikaisia, ennen 
kuin keskus on ollut täysin toimintakykyinen kahden vuoden ajan ja ennen kuin sen 
verkoston perustaminen on suoritettu loppuun ja siten VAHVISTAA, että asetuksen 
1210/90 20 artiklassa säädettyä päätöstä olisi pidennettävä kahdella vuodella 30 päivään 
lokakuuta 1997 asti. 
6. KOROSTAA kansallisten verkostojen kohentamista asianmukaiselle tasolle vuonna 1996 
ja täten KEHOTTAA jäsenvaltioita ryhtymään tarvittaviin toimiin tarvittavan toimintaky­
kyisen rakenteen varmistamiseksi. PYYTÄÄ komissiota avustamaan ja antamaan tukensa 
jäsenvaltioille olemassa olevien yhteisön välineiden asettamissa rajoissa voittamaan 
tarvittaessa kansallisella tasolla kohdatut vaikeudet. 
7. PALAUTTAA MIELEEN, että asetuksessa 1210/90 säädetään kolmansien maiden mah­
dollisuudesta tulla keskuksen jäseniksi perustamissopimuksen 228 artiklan menettelyjen 
mukaisesti. 
8. PITÄÄ hyödyllisenä, että keskus tekee sopimuksia kolmansien maiden toimielinten 
kanssa, jotka voivat toimittaa tarvittavia tietoja keskuksen toiminnan menestykselliseksi 
toteuttamiseksi. 
9. KEHOTTAA komissiota toteuttamaan tarvittavat toimenpiteet sen varmistamiseksi, että 
asetuksen 1210/90 20 artiklassa säädetty kertomus toimitetaan neuvostolle hyvissä ajoin 
ennen 30 päivää lokakuuta 1997 uusia tehtäviä koskevaa päätöstä varten. 
ISSN 1024-4492 
KOM(95) 325 lopullinen 
AijlÄ JVJL JV J I\ JL 
FI 14 
Luettelonumero : CB-CO-95-354-H-C 
ISBN 92-77-91295-2 
Euroopan yhteisöjen virallisten julkaisujen toimisto 
L-2985 Luxembourg